Վիլեն ԳԱԼՍՏՅԱՆ - Պարզապես խելամիտ չէ Մոսկվայում և Պետերբուրգում, որտեղ տարատեսակ մեկնաբանություններ են տեսել, գրիգորովիչյան «Սպարտակը» ներկայացնելը, որն արտերկրում, ի դեպ, 2 բեմել ունեցել է արդեն: Հպարտությամբ եմ փաստում, որ ընդամենը 2 փորձով Գերգիևի նվագախումբը Կարեն Դուրգարյանի գլխավորությամբ նվագեց 3 գործողությամբ «Գայանեն», և մեր բալետային խումբը փայլուն հանդես եկավ մի պատասխանատու բեմահարթակում, որտեղ ես բազմիցս ելույթ եմ ունեցել որպես պարող, բայց առաջին անգամ էի հանդես գալիս որպես խորեոգրաֆ: Պետերբուրգը լուրջ քննություն է եղել ինձ համար դեռ խորհրդային տարիներին, չնայած Մոսկվայի Մեծ թատրոնում ինձ զգում էի ինչպես մեր տանը: «Անտունին» ինձ համար էլ թանկարժեք գանձ է, շա˜տ սիրելի: Իմ ուսուցիչ Մաքսիմ Մարտիրոսյանն է բեմադրել: Դժբախտաբար, նա այսօր չափազանց տկար է և ի վիճակի չէ անձամբ վերականգնելու: Ինքս ինձ իրավունք չեմ վերապահում «սրբապիղծ» լինել...